  Майя Бывальцева Фермеръёслы юрттэт сётонъя но гурт кооперациез азинтонъя федерал ӵектос улсын Удмуртиысь гурт возёсъя но сиён-юонъя министерствоын выль сервис кылдытӥзы – «Кредит инспектор фермер понна». Со сярысь удысэтлэн пресс-службаез ивортэ. Кредит инспектор – со элькунысь пичи но шоро-куспо гурт огазеяськонъёслы пунэмен коньдон басьтыны юрттэт сётӥсь. Со фермеръёслы тупамонгес кредит бырйыны, ужкагазъёс дасяны, сделкаез юнматыны юрттоз. Озьы ик со фермерлы банклэсь нырысь-валысь пумкылъянзэ вуттоз, кредитъя менеджерен герӟаськон амалъёсты ивортоз но мукет. Валче ужась банкъёс: Россельхозбанк, Альфабанк, Сбербанк но ВТБ.  Туннэ сервис Удмуртиысь гурт возёсъя министерстволэн Компетенциосъя центраз ужаны кутскиз ни.   Тегъёс: Ижкар Удмуртия гуртвозёс кредит фермеръёс гуртвозёсъяминистерство  